બુધવારે અમદાવાદ સહિત રાજ્યનાં કેટલાંક વિસ્તારમાં ઝાપટા પડયાં હતા. ૨૪ કલાક દરમિયાન રાજ્યનાં કેટલાંક વિસ્તારોમાં વરસાદી ઝાપટાથી લઇ મધ્યમ વરસાદ પડી શકે છે. બુધવારે શહેરમાં વહેલી સવારથી સર્જાયેલા વાદળિયા વાતાવરણ વચ્ચે કેટલાક વિસ્તારમાં હળવા વરસાદી ઝાપટા પડયા હતા. અમદાવાદનું મહત્તમ તાપમાન સામાન્ય કરતાં ૩.૧ ડિગ્રી ગગડીને ૨૯.૨ ડિગ્રી નોંધાતા શહેરમાં ઠંડકનું પ્રમાણ વધ્યું હતું. આગામી બેથી ચાર દિવસો દરમિયાન અમદાવાદમાં વરસાદી ઝાપટા પડવાની શક્યતા હવામાન વિભાગે વ્યક્ત કરી છે.